Константин Величков
Вечер

chitanka.info

Зад далечните гори,

посред облаци червени,

вече слънцето се скри;

по полетата зелени

спуща се вечерний мрак

и прибраха си овчари

рунни стада във кошари.

Долу покрай речний бряг

гъстите върби тъмнеят

бързо птиченца летят,

притаяват се в лесът

и не чуят се да пеят.

Сипе се с звезди небото,

хе, изгрея и луна,

глас не чуй се по селото,

вред настана тишина.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.